134 Salix pentandra-fragilis. 



De S. Riisselliana scribit Koch Comm. „Inter S. En^iBsellianam et 

 S. fragilem mnltae dantur formae intermediae, quae mihi proles hybridae 

 videntur" p. 16. Reichenb. Exc. „Species intermedia, forte hybrida." Vide 

 etiam, quae Hartig Mon. p. 48 disputavit. „Haec varietas (i. e. S. fragi- 

 lis /3 glauca) videtur forma intermedia vel hybrida esse inter S. fragilis 

 et S. alba, nunc huic nunc ilU magis propinqua" Neih-. Fi. p. 173. Cur 

 equidem nomen S. Russelliana profligandum esse credam, dixi ad S. fra- 

 gilem. Kerner duas hybridas proposuit inter S. fragilem et albam, 

 quarum unam S. excelsior Host (i. e. superfragilis-alba) cum syno- 

 nymo S. viridis Fries, alteram S. palustris Host (i. e. subfragilis- 

 alba) nominat. 



Formas, quas nomine praescripto indicavimus, speciem non sistere col- 

 ligitur ex eo, quod floris structura tantum non omnino cum flore S. fragi- 

 lis conveniat, et quod formae plures inter se paullum diversae inveniantur, 

 quarum aliae ad S. albam aliae ad S. fragilem duci posse videantur. 

 Nihil obstaret quin forma altera (glabra dicta) pro varietate S. fragilis 

 haberetur, nisi haec cum aliis formis cohaereret atque habitum diversum a 

 nostra vera S. fragili bene percipiendum praestaret. Sed animadverten- 

 dum est nomine S. fragiHs a multis formas haberi, quae nos ad hanc 

 hybridam formam ducendas esse statuimus, ut Seringe, v. d. Bosch et all. 

 Diximus in Fl. v. Schl. 1857 p. 208 „Si omnis S. alba esset sericea, omnis 

 S. fragiHs semper glabra, planta hybrida haud aegre discemeretur." 

 Praeterea si haec ut aliae hybridae, excepta S. rubra nonnisi ibi inveni- 

 retur ubi sponte nata est e semine, facile agnosceretur. Nunc vero una 

 cum parentibus haec hybrida plantatione surculorum divulgata ita cum illis 

 mixta est ut certi limites vix inveniri queant. Inter forraas praescriptas 

 tertia maxime hybridae originem prae se fert et pro tali agnoscitur. S. vi- 

 ridis Fries, quam ab ipso auctore et ab Anderson missam possideo, quan- 

 quam Koch Syn. speciem ab omni S. fragili diversam esse dicit, quomodo 

 a S. Russelliana dicta distingui possit equidem non video, nisi forte 

 propter folia subtus viridia, margine tenuius serrulata, iulos erectos Salicis 

 speciem distingui posse credas. 



Hae plantae utique dubiae manent, atque expectandum ut ii, apud quos 

 bae stirpes magis silvestres nascuntur, neque cultura multiplicatae snnt, 

 earum rationes illustrent. 



Salix pentandra-fragilis. 



Wimmer Regensb. Flora 1849 nr. 3. 



liili m ramulis foliatis coaetanei, cylindrici densi; filamenta 3 — 5 

 libera, supra basin piloso-barbata ; bracteolae lutescentes, concavac, 



' 



